
RĂSPUNS la solicitările de clarificări 

Referitor la solicitările de clarificări primite din partea operatorilor economici, privind atribuirea contractului de prestări servicii de organizare evenimente pentru 8 cursuri de perfecţionare şi un curs de formare formatori, necesare pentru proiectul “ALEGE LIBERTATEA, SPUNE “NU” CORUPŢIEI”, COD SMIS 117676, transmitem răspunsul nostru după cum urmează:
Solicitarea nr. 1:

„Organizarea unei sesiuni de formare de specialisti formatori cu 20 de participanti

Se vor asigura servicii de cazare pentru 20 de participanti la cursul de formare formatori intr-o statiune montana 3 nopti ( 4 zile) care inclus 3 mese pe zi. Va rugam specificati unde se afla sala pentru desfasurarea sesiunii de formare, unde se serveste masa de pranz ( la hotel sau la locul de desfasurare a sesiunii de formare, care este numaul de mese de pranz servite pentru aceasta sesiune.“

           Răspuns la solicitarea nr. 1:

Sala pentru deşfăşurarea sesiunii de formare, cazarea şi masa vor fi asigurate de către prestator (ofertant) în cadrul aceleiaşi unităţi hoteliere.

Sesiunea de formare se va deşfăşura într-o stațiune montană 3 nopți (4 zile).

Perioada estimată a desfășurării sesiunii de formare este 09.07.2019-12.07.2019.
Mesele vor fi servite pentru 20 de participanţi, în restaurantul unităţii hoteliere respective, în următoarea configuraţie:

· Ziua 1: cina

· Ziua 2: mic dejun, prânz, cina

· Ziua 3: mic dejun, prânz, cina

· Ziua 4: mic dejun, prânz.

Solicitarea nr. 2:

„Oferta financiara

Va rugam specificati daca oferta financiara se intocmeste per pachet/ persoana sau se doreste defalcarea serviciilor.“

Răspuns la solicitarea nr. 2:

Propunerea financiară va fi întocmită conform instrucţiunilor din documentaţia de achiziţie publicată pe site-ul instituţiei.

Astfel, se va completa  Formular nr. 6 “Formularul de ofertă” din  Secţiunea III - Formulare. Se va transmite de asemenea centralizatorul de preţuri care va conţine costurile detaliate pe eveniment.

Oferta are caracter ferm și obligatoriu, din punctul de vedere al conţinutului pe toată perioada de valabilitate, trebuie semnată, pe propria răspundere, de către ofertant sau de către o persoană împuternicită legal de către acesta.

Ofertantul trebuie să prezinte propunerea financiară în așa fel încât să cuprindă toate elementele de formare a prețului final, toate taxele şi cheltuielile ocazionate de prestarea serviciilor.

Ofertantul va elabora propunerea financiară astfel încât să furnizeze toate informațiile solicitate cu privire la prețuri, tarife precum și la alte condiții financiare și comerciale legate de obiectul contractului de achiziție publică. Prețurile trebuie să fie rezultat al liberei concurenţe și să poată fi justificate.

Ofertele vor fi redactate în limba română și vor fi exprimate în lei fără TVA. Ofertantul va evidenția, taxa pe valoarea adăugată.


